CELEX: 32014R0265
Language: et
Date: 2014-03-14 00:00:00
Title: Komisjoni rakendusmäärus (EL) nr 265/2014, 14. märts 2014 , millega muudetakse määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas

15.3.2014   
            
            
               ET
            
            
               Euroopa Liidu Teataja
            
            
               L 76/26
            
         
      KOMISJONI RAKENDUSMÄÄRUS (EL) nr 265/2014,
   14. märts 2014,
   millega muudetakse määrust (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 180,
   ning arvestades järgmist:
   
               (1)
            
            
               Nõukogu otsusega 94/800/EÜ (2) sõlmitud 1994. aasta üldisele tolli- ja kaubanduskokkuleppele lisatud kontsessioonide loendi kohaselt kohustus Euroopa Liit kehtestama teatavatele teraviljadele imporditollimaksu sellisel tasemel, et tollimaksu sisaldav impordihind ei oleks suurem kui importimise ajal kehtiv sekkumishind, mida on suurendatud 55 %.
            
         
               (2)
            
            
               Kõnealuse kohustuse täitmiseks sätestati nõukogu määruse (EÜ) nr 1234/2007 (3) artiklis 136 muu hulgas, et teatavate teraviljade imporditollimaks võrdub importimise ajal kehtiva sekkumishinnaga, mida on suurendatud 55 % ning vähendatud vastava partii CIF-impordihinna võrra. Kõnealuse artikli rakendussätted on kehtestatud komisjoni määrusega (EL) nr 642/2010 (4).
            
         
               (3)
            
            
               Määrus (EL) nr 1308/2013, millega tunnistatakse kehtetuks ja asendatakse määrus (EÜ) nr 1234/2007, ei sisalda sätet, mis vastaks määruse (EÜ) nr 1234/2007 artiklile 136. Seoses põllumajandustoodete imporditollimaksude arvutamisega võimaldatakse määruse (EL) nr 1308/2013 artikliga 180 võtta vastu rakendusakte, millega kehtestatakse meetmed muu hulgas vastavalt asutamislepingule sõlmitud rahvusvahelistes lepingutes sätestatud nõuete täitmiseks.
            
         
               (4)
            
            
               Selleks et täita liidu rahvusvahelisi kohustusi, tuleks määrusesse (EL) nr 642/2010 lisada imporditollimaksude arvutusmeetod, mis vastab Euroopa Liidu kontsessioonide loendile.
            
         
               (5)
            
            
               Määruse (EL) nr 642/2010 artikli 2 lõikega 1 on ette nähtud imporditollimaksude kinnitamine iga kuu 15. ja viimasel tööpäeval, et neid siis kohaldada järgneval 15 päeval, ning võimalike kohanduste tegemine igal rakendusperioodil. Senise korra lihtsustamiseks oleks vaja tühistada automaatne tollimaksude kinnitamine iga 15 päeva tagant; seda tuleks teha vaid juhul, kui arvutuste tulemus erineb konkreetse summa poolest eelnevalt kinnitatud imporditollimaksust või kui see võrdub nulliga.
            
         
               (6)
            
            
               Spekulatsioonide vältimiseks ning meetme tõhusamaks haldamiseks oleks asjakohane kohaldada kinnitatud imporditollimakse alates maksude Euroopa Liidu Teatajas avaldamise kuupäevast.
            
         
               (7)
            
            
               Määruse (EL) nr 642/2010 artikli 2 lõike 2 esimeses lõigus on sätestatud, et kinnitamisel ja võimalike kohanduste tegemisel ei tule arvesse võtta eelmisel kehtestamiskorral kasutatud imporditollimaksu päevamäärasid. Ettenähtud ajavahemik võib 15 päeva pikkuse rakendusperioodi jooksul seega varieeruda. Selleks et ettenähtud ajavahemik oleks püsivalt kümne tööpäeva pikkune, on asjakohane jätta kõnealune säte välja.
            
         
               (8)
            
            
               Määruse (EL) nr 642/2010 artikli 2 lõike 2 esimeses lõigus on sätestatud, et imporditollimaksu arvutamisel kasutatav sekkumishind on imporditollimaksu kohaldamise kuul kehtiv sekkumishind. Võttes arvesse, et sekkumishinna igakuiseid tõstmisi ei ole kõva nisu puhul enam rakendatud alates 2009/2010. aasta müügikampaaniast ning pehme nisu, odra, maisi ja sorgo puhul alates 2010/2011. aasta kampaaniast ning et kasutatav sekkumishind on kinnitatud, siis on asjakohane muuta kõnealust sätet.
            
         
               (9)
            
            
               Määruse (EL) nr 642/2010 artikli 2 lõike 3 teises lõigus on sätestatud, et tollimaks avaldatakse Euroopa Liidu Teatajas iga kord, kui see on kindlaks määratud või kui seda on kohandatud. Kui kohanduste tegemine keelustatakse, on asjakohane kõnealust sätet kohaldada.
            
         
               (10)
            
            
               Määruse (EL) nr 642/2010 artikli 5 kohaselt kehtestatakse tüüpilised CIF-impordihinnad kõva nisu suhtes eeskätt määruse III lisas nimetatud börsi, nimelt Minneapolis Grain Exchange’i hindade alusel. Ameerika Ühendriikide toodangu osatähtsuse kasv kõva nisu maailmaturul osutab sellele, et nimetatud börsi hinnang kõva nisu turu kohta ei ole enam representatiivne ega usaldusväärne. Lisaks sellele on teisi infoallikaid kõva nisu maailmaturu kohta liiga vähe või ei ole nad piisavalt usaldusväärsed kõnealuse toote imporditollimaksu kehtestamiseks. Kättesaadavatest allikatest selgub, et Ameerika Ühendriikide eksporditud kõrgekvaliteedilise kõva nisu ja kõrgekvaliteedilise pehme nisu hindade areng on olnud samalaadne. Järelikult tuleks kõrgekvaliteedilise kõva nisu puhul kohaldada kõrgekvaliteedilise pehme nisu kohta arvutatud tollimaksu. Lisaks sellele tuleks keskmise ja madala kvaliteediga kõva nisu puhul võtta arvesse jahu kvaliteediga seotud allahindlusi.
            
         
               (11)
            
            
               Komisjoni rakendusmäärusega (EL) nr 1006/2011 (5) on alates 1. jaanuarist 2012 ette nähtud muudatused teraviljade CN-koodides. Seetõttu tuleks määruses (EL) nr 642/2010 sisalduvaid viiteid CN-koodidele kohandada vastavalt kõnealustele muudatustele.
            
         
               (12)
            
            
               Määrust (EL) nr 642/2010 tuleks seetõttu vastavalt muuta.
            
         
               (13)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 642/2010 muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               1.   Olenemata ühise tollitariifistiku imporditollimaksu määradest on CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks võrdne importimise ajal kehtiva sekkumishinnaga, mida on suurendatud 55 % ning vähendatud vastava partii CIF-impordihinna võrra. See tollimaks ei tohi siiski ületada kombineeritud nomenklatuuri alusel kindlaksmääratud kokkuleppelist ühise tollitariifistiku tollimaksumäära.
               2.   Lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.
               3.   Lõikes 1 osutatud ühise tollitariifistiku tollimaksumäärasid kohaldatakse Euroopa Parlamendi ja nõukogu määruse (EÜ) nr 450/2008 (6) artiklis 112 ettenähtud ajal.
            
         
               2)
            
            
               Artiklit 2 muudetakse järgmiselt:
               
                           a)
                        
                        
                           lõiked 1 ja 2 asendatakse järgmisega:
                           „1.   Artikli 1 lõikes 1 osutatud imporditollimaksu arvutab komisjon igapäevaselt.
                           Imporditollimaksu arvutamisel kasutatav sekkumishind on 101,31 eurot tonni kohta.
                           Imporditollimaksu arvutamisel kasutatav impordihind on iga päeva tüüpiline CIF-impordihind, mis on kindlaks määratud käesoleva määruse artikliga 5 ette nähtud korras.
                           2.   Komisjoni kinnitatud imporditollimaks on võrdne kümne eelneva tööpäeva jooksul arvutatud keskmise tollimaksu määraga.
                           Komisjon kinnitab imporditollimaksud, juhul kui kümne eelneva tööpäeva jooksul arvutatud imporditollimaksude keskmine erineb enam kui 5 euro võrra tonni kohta kinnitatud tollimaksumäärast või kui see on võrdne nulliga.
                           Iga kord, kui imporditollimaks on kindlaks määratud, avaldatakse see ning selle arvutamiseks kasutatud andmed Euroopa Liidu Teatajas
                               (7).
                           Kinnitatud imporditollimaksu kohaldatakse alates selle avaldamise kuupäevast.
                           Käesolevale määruse kohaselt kinnitatud imporditollimaksu kohaldatakse kuni uute kinnitatud tollimaksumäärade jõustumiseni.
                        
                     
                           b)
                        
                        
                           lõige 3 jäetakse välja.
                        
                     
         
               3)
            
            
               Artiklit 5 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   Käesoleva määruse artikli 1 lõikes 1 osutatud kõrge kvaliteediga pehme nisu ja maisi (v.a seemnemaisi) puhul on artikli 1 lõikes 2 osutatud tüüpilise CIF-impordihinna määramise komponendid järgmised:
                           
                                       a)
                                    
                                    
                                       tüüpiline börsinoteering Ameerika Ühendriikide turul;
                                    
                                 
                                       b)
                                    
                                    
                                       selle noteeringuga noteerimispäeval kaasnevad teadaolevad lisatasud ja allahindlused Ameerika Ühendriikide turul;
                                    
                                 
                                       c)
                                    
                                    
                                       mereveotasu ja seonduvad kulud Ameerika Ühendriikide (Mehhiko või Duluthi laht) ja Rotterdami sadama vahel vähemalt 25 000-tonnise laeva kohta.”;
                                    
                                 
                     
                           b)
                        
                        
                           lõiked 3 ja 4 asendatakse järgmisega:
                           „3.   Lõike 1 punktis b osutatud komponendi või asjaomase FOB-noteeringu arvutamisel kohaldatakse kõrgekvaliteedilisele pehmele nisule lisatasu 14 eurot tonni kohta.
                           4.   Kõrgekvaliteedilise pehme nisu ja maisi (v.a seemnemaisi) tüüpiline CIF-impordihind on lõike 1 punktides a, b ja c osutatud komponentide summa.
                           Kõrgekvaliteedilise kõva nisu, kõva nisu seemne ja pehme nisu seemne tüüpiline CIF-impordihind on kõrgekvaliteedilise pehme nisu puhul arvutatud hind.
                           Keskmise kvaliteediga kõva nisu ja madala kvaliteediga kõva nisu tüüpiline CIF-impordihind on kõrgekvaliteedilise pehme nisu puhul arvutatud hind, millest lahutatakse 10 eurot tonni kohta keskmise kvaliteediga kõva nisu puhul ja 30 eurot tonni kohta madala kvaliteediga kõva nisu puhul.
                           Hariliku sorgo, CN-koodi 1007 10 90 alla kuuluva seemnesorgo, hariliku rukki, seemnerukki ja CN-koodi 1005 10 90 alla kuuluva seemnemaisi tüüpiline CIF-impordihind on maisi (v.a seemnemaisi) puhul arvutatud hind.”;
                        
                     
                           c)
                        
                        
                           lõige 5 jäetakse välja.
                        
                     
         
               4)
            
            
               II ja III lisa asendatakse käesoleva määruse lisa tekstiga.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 347, 20.12.2013, lk 671.
   
      (2)  Nõukogu otsus 94/800/EÜ, 22. detsember 1994, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994) (EÜT L 336, 23.12.1994, lk 1).
   
      (3)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      (4)  Komisjoni määrus (EL) nr 642/2010, 20. juuli 2010, millega kehtestatakse nõukogu määruse (EÜ) nr 1234/2007 rakenduseeskirjad teraviljasektori imporditollimaksude osas (ELT L 187, 21.7.2010, lk 5).
   
      (5)  Komisjoni rakendusmäärus (EL) nr 1006/2011, 27. septembri 2011, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 282, 28.10.2011, lk 1).
   
      (6)  Euroopa Parlamendi ja nõukogu määrus (EÜ) nr 450/2008, 23. aprill 2008, millega kehtestatakse ühenduse tolliseadustik (ajakohastatud tolliseadustik) (ELT L 145, 4.6.2008, lk 1).”
   
      (7)  Kahe kinnitamise vahel võetakse arvutuste tegemisel arvesse komponente, mis on kättesaadavad komisjoni veebisaidil.”;
   
      LISA
      „
            II LISA
            
               Importtoodete liigitamise standardid
            
            (12-massiprotsendise või samaväärse niiskusesisalduse põhjal)
            
                        Toode
                     
                     
                        Pehme nisu ja speltanisu (1), v.a meslin
                     
                     
                        Kõva nisu
                     
                     
                        Kõva mais
                     
                  
                        CN-kood
                     
                     
                        ex 1001 91 20
                        ja
                        ex 1001 99 00
                     
                     
                        1001 11 00
                        ja
                        1001 19 00
                     
                     
                        ex 1005 90 00
                     
                  
                        Kvaliteet (2)
                        
                     
                     
                        Kõrge
                     
                     
                        Keskmine
                     
                     
                        Madal
                     
                     
                        Kõrge
                     
                     
                        Keskmine
                     
                     
                        Madal
                     
                     
                         
                     
                  
                        
                                    1.
                                 
                                 
                                    Minimaalne valgusisalduse protsent
                                 
                              
                     
                        14,0
                     
                     
                        11,5
                     
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                  
                        
                                    2.
                                 
                                 
                                    Minimaalne mahukaal kg/hl
                                 
                              
                     
                        77,0
                     
                     
                        74,0
                     
                     
                        —
                     
                     
                        76,0
                     
                     
                        76,0
                     
                     
                        —
                     
                     
                        76,0
                     
                  
                        
                                    3.
                                 
                                 
                                    Maksimaalne prügilisandite protsent (Schwarzbesatz)
                                    
                                 
                              
                     
                        1,5
                     
                     
                        1,5
                     
                     
                        —
                     
                     
                        1,5
                     
                     
                        1,5
                     
                     
                        —
                     
                     
                        —
                     
                  
                        
                                    4.
                                 
                                 
                                    Minimaalne klaasjate terade protsent
                                 
                              
                     
                        —
                     
                     
                        —
                     
                     
                        —
                     
                     
                        75,0
                     
                     
                        62,0
                     
                     
                        —
                     
                     
                        95,0
                     
                  
                        
                                    5.
                                 
                                 
                                    Maksimaalne flotatsiooniindeks
                                 
                              
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                     
                        —
                     
                     
                        25,0
                     
                  
               
            
               Lubatud hälbed
            
            
                        Lubatud hälve
                     
                     
                        Pehme/kõva nisu
                     
                     
                        Kõva mais
                     
                  
                        Proteiinisisaldus
                     
                     
                        –0,7
                     
                     
                        —
                     
                  
                        Minimaalne mahukaal
                     
                     
                        –0,5
                     
                     
                        –0,5
                     
                  
                        Maksimaalne lisandite protsent
                     
                     
                        +0,5
                     
                     
                        —
                     
                  
                        Klaasjate terade protsent
                     
                     
                        –2,0
                     
                     
                        –3,0
                     
                  
                        Flotatsiooniindeks
                     
                     
                        —
                     
                     
                        +1,0
                     
                  
                        „—”: ei kohaldata.
                     
                  
         
            III LISA
            
               Noteerimisbörsid ja võrdlussordid
            
            
                        Toode
                     
                     
                        Harilik nisu
                     
                     
                        Mais
                     
                  
                        Standardkvaliteet
                     
                     
                        Kõrge
                     
                     
                         
                     
                  
                        Börsinoteeringul kasutatav võrdlussort (tüüp ja klass)
                     
                     
                        Hard Red Spring nr 2
                     
                     
                        Yellow Corn nr 3
                     
                  
                        Noteerimisbörs
                     
                     
                        Minneapolis Grain Exchange
                     
                     
                        Chicago Mercantile Exchange
                     
                  ”
      
         (1)  Kaasa arvatud kroovitud speltanisu.
      
         (2)  Kohaldatakse määruse (EL) nr 1272/2009 I lisa IV osas ettenähtud analüüsimeetodeid.